open-index/open-wikipedia-markdown huggingface dataset:
დეივ ფილონი

**დევიდ ფილონი** (დ. 7 ივნისი, 1974) — ამერიკელი კინო- და სატელევიზიო რეჟისორი, გამხმოვანებელი, სცენარისტი, სატელევიზიო მწერალი, სატელევიზიო პროდიუსერი და ანიმატორი. იგი მუშაობდა ანიმაციურ სერიალზე „ავატარი: ლეგენდა აანგზე“, „მანდალორელზე“, კლონების ომების ანიმაციურ სერიალსა და ფილმზე. ოთხი სეზონის განმავლობაში იყო „ვარსკვლავური ომები: აჯანყებულების“ შემქმნელი და აღმასრულებელი პროდიუსერი, აგრეთვე დამკვირვებელი რეჟისორი ყველა სეზონისათვის, გარდა მესამისა. ფილონი ასევე ითვლება ვებსერიალის „ვარსკვლავური ომები: ბედისწერის ძალები“ ერთ-ერთი სცენარისტად და აღმასრულებელ პროდიუსერად.

## რესურსები ინტერნეტში
* 

## სქოლიო
კატეგორია:ამერიკელი ანიმაციური ფილმების რეჟისორები
კატეგორია:დაბადებული 1974
კატეგორია:დაბადებული 7 ივნისი
კატეგორია:ცოცხალი ადამიანები
ივანიშვილები

**ივანიშვილები** — ქართული გვარი.საქართველოში ცხოვრობს 946 ივანიშვილი. გვარი გავრცელებულია გარდაბანში, გორში, დიდ დმანისში, ვაყაში, თელეთში, კასპში, კუმისში, ლისში, მარტყოფში, მუხრანში, მცხეთაში, სურამში, ტახტისძირში, ტინისხიდში, ფლევში, ქსანსა და ხაშურში.

## რესურსები ინტერნეტში
* ქართული გვარების ისტორია
* იუსტიციის სახლის მონაცემები 

## სქოლიო
*
კატეგორია:მრავალმნიშვნელოვანი გვერდები გვარის შემცველი სიებით
გიორგაძეები

**გიორგაძეები** — ქართული გვარი. საქართველოში ცხოვრობს 14 193 გიორგაძე (7415 ქალი და 6778 კაცი). ნაწარმოებია საკუთარი სახელისაგან „გიორგი“. გვარი გავრცელებულია იმერეთში. 2008 წლის მონაცემებით იმერეთის სამ ყველაზე გავრცელებულ გვარს შორისაა. ამავე წლის მონაცემებით გვარი შედის თბილისის შვიდ ყველაზე გავრცელებულ გვარს შორის. 1997 წლის მონაცემებით გვარი საქართველოში გავრცელების მიხედვით მეხუთე ადგილს იკავებდა. გვარი გავრცელებულია არგვეთაში, ბზვანში, ვაკისუბანში, ვანში, ზედა საზანოში, ზოდში, კლდეეთში, კურსებში, მანდიკორში, მირონწმინდაში, გომმუხაყრუაში, რუფოთში, საჯავახოში, სვირში, სიმონეთში, სპეთში, ტობანიერში, ქუთაისში, ღარიხევში, ყუმურში, ძევრში, ჭოგნარში, ასპინძაში, ნიჯგორში, საროსა და ტოლოშში.

## რესურსები ინტერნეტში 
* ქართული გვარების ისტორია
* იუსტიციის სახლის მონაცემები 

## სქოლიო 
*
ალმედიხარი

**ალმედიხარი** (, ) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ალტო-პალანსიის კომარკის შემადგენლობაში.  ფართობი — 20,9 კმ². მოსახლეობა — 244 კაცი (2020 წ.).

## იხილეთ აგრეთვე
* კასტელიონის მუნიციპალიტეტები

## რესურსები ინტერნეტში
* ალმედიხარის მუნიციპალიტეტის ოფიციალური საიტი

## სქოლიო
კატეგორია:კასტელიონის მუნიციპალიტეტები
ჭედია

საკუთარი სახელი **ჭედია** შეიძლება აღნიშნავდეს ერთ-ერთ შემდეგ პიროვნებათაგანს:

* გელა ჭედია — რუსეთ-საქართველოს ომის (2008) გმირი
* გიორგი ჭედია — ქართველი ფეხბურთელი
* ლეონ ჭედია — ქართველი მსახიობი, რეჟისორი
* ოლეგ ჭედია — საბჭოთა გეოლოგი

*
კატეგორია:ქართული გვარები
კამერუნის სენატი

**სენატი**  — კამერუნის თანამედროვე პარლამენტის ზედა პალატა და საკანონმდებლო ხელისუფლების ერთ-ერთი განშტოება. შედგება 100 წევრისგან, რომელთაგანაც 70 არჩევნების გზით ირჩევა, ხოლო 30 ინიშნება პრეზიდენტის მიერ. სენატის შემადგენლობა 5 წელიწადში ერთხელ ირჩევა. სენატი 1996 წელს შეიქმნა. 2013 წლიდან ორგანოს ხელმძღვანელობს მარსელ ნიატ ნჯიფენჯი.

## რესურსები ინტერნეტში 
* ოფიციალური საიტი

კატეგორია:კამერუნის მთავრობა
კატეგორია:პარლამენტის ზედა პალატები ქვეყნების მიხედვით
კლდის ნიუკა

**კლდის ნიუკა** () — მრავალწლოვანი ტუბერიანი ბალახოვანი მცენარე ნიუკასებრთა ოჯახისა. აქვს მოგრძოშუბისებური ფოთლები, ფოთლის ყუნწზე გრძელი საყვავილე ღერო. ლანცეტისებური საბურველი, გარედან — იისფერი, მეწამული ან მოთეთრო-მოყვითალო. ყვითელი ნაყოფი. ყვავის და ნაყოფმსხმოიარობს აპრილ-ივნისში. გავრცელებულია თითქმის მთელ კავკასიაში, ხმელთაშუაზღვისპირეთსა და ახლო აღმოსავლეთში. საქართველოს ტერიტორიაზე ძირითადად აღმოსავლეთ ნაწილსა და აჭარაში გვხვდება. იზრდება ბუჩქნარებში, ტენიან და ქვიან ადგილებში.

## სქოლიო 
კატეგორია:ნიუკა
ჩვეულებრივი სურო

**ჩვეულებრივი სურო** () — მცენარე არალიისებრთა ოჯახისა. მიწაზე გართხმული და მცოცავი ლიანა ბუჩქია. უნაყოფო ყლორტების ფოთლები სამკუთხა-კვერცხისებური ფორმისაა, 3–7-ნაკვთიანი. ნაკვთები-ისრისებურია, შეფერილობით — მუქი მწვანე, ზედა მხარეზე მოხატული ძარღვების შეფერილობის გამო ზოგჯერ მოთეთრო. სანაყოფე ყლორტების ფოთლები მთლიანი, კვერცხისებური ან რომბისებურია. ყვავილედი წარმოადგენს სწორადმდგომ ქოლგას. გვირგვინი მწვანე ფერისაა. ყვავის სექტემბერ-თებერვალში, ნაყოფმსხმოიარობს აპრილ-ივლისში. გავრცელებულია კავკასიაში, ცენტრალურ და სამხრეთ ევროპაში, მცირე აზიასა და ირანში. გვხვდება მთელ საქართველოში. იზრდება დაბლობიდან მთის შუა სარტყლამდე — ტყეებსა და ბუჩქნარებში.

## სქოლიო 
კატეგორია:სურო
ქართული ძირმწარა

**ქართული ძირმწარა** () — მეტ-ნაკლებად დაკლაკნილი მრავალწლოვანი ბალახოვანი მცენარე ძირმწარასებრთა ოჯახისა. ქვედა ფოთლები ქერცლოვანია, მისი მომდევნო ფოთლები მოკლეყუნწიანი და მცირე ზომისაა, ზედები კი — დიდი ზომისა და გრძელყუნწიანი. ფოთლის ქვედა მხარე მკრთალია, მოფენილია ბეწვებით; ზედა მხარე თითქმის შიშველია. მოყვანილობით ფართოკვერცხისებურია ან ფართოგულისებური, ძირში ღრმა ამონაკვეთით. აქვს იღლიური და მარტოული ყვავილები. ყვავილსაფრის გაფართოებული ნაწილი ცილინდრული ფორმისაა. ყვავილსაფრის მილი ძლიერაა მოხრილი. ყვავის და ნაყოფმსხმოიარობს აპრილ-მაისში. გავრცელებულია სამხრეთ კავკასიასა და მცირე აზიაში. გვხვდება კახეთსა და დასავლეთ საქართველოში. იზრდება მუხნარებში, რცხილნარებში, ჭალის ტყეებში, ბუჩქნარებში, ძირითადად — ქვედა სარტყელში.

## სქოლიო 
კატეგორია:ძირმწარა
ედუარ მენდი

**ედუარ ოსოკ მენდი** (დ. 1 მარტი, 1992) — სენეგალელი ფეხბურთელი. ამჟამად თამაშობს საფეხბურთო კლუბ „ჩელსისა“ და სენეგალის ეროვნულ საფეხბურთო ნაკრებში. თამაშობს მეკარის პოზიციაზე.

## ტიტულები
 **ჩელსი**: (3)
* **უეფა-ს ჩემპიონთა ლიგა** (1): 2020–21
* **უეფა-ს სუპერთასი** (1): 2021
* **ფიფა-ს მსოფლიო საკლუბო ჩემპიონატი** (1): 2022

## რესურსები ინტერნეტში
* 
* L’Équipe
* 

კატეგორია:დაბადებული 1 მარტი
კატეგორია:დაბადებული 1992
კატეგორია:სენეგალელი ფეხბურთელები
კატეგორია:ჩელსის ფეხბურთელები
კატეგორია:რეიმსის ფეხბურთელები
კატეგორია:რენის ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:პრემიერ ლიგის ფეხბურთელები
კატეგორია:ლიგა 1-ის ფეხბურთელები
კატეგორია:ცოცხალი ადამიანები
ლესოთოს სენატი

**სენატი**  — ლესოთოს თანამედროვე პარლამენტის ზედა პალატა და საკანონმდებლო ხელისუფლების ერთ-ერთი განშტოება. შედგება 33 წევრისგან, სენატის შემადგენლობა 5 წელიწადში ერთხელ ირჩევა. სენატი 1965 წელს შეიქმნა.

## რესურსები ინტერნეტში 
* ოფიციალური საიტი

კატეგორია:ლესოთოს მთავრობა
კატეგორია:პარლამენტის ზედა პალატები ქვეყნების მიხედვით
მარსელ ნიატ ნჯიფენჯი

**მარსელ ნიატ ნჯიფენჯი** (დ. 26 ოქტომბერი, 1934) — კამერუნელი პოლიტიკოსი. კამერუნის სახალხო დემოკრატიული მოძრაობის წევრი. 2013 წლის 12 ივნისიდან არის კამერუნის სენატის პრეზიდენტი. ჰყავს მეუღლე და ოთხი შვილი.

## სქოლიო
კატეგორია:კამერუნელი პოლიტიკოსები
კატეგორია:ცოცხალი ადამიანები
კობახიძეები

**კობახიძე** — ეპონიმური წარმომავლობის გვარი, რომლის პირველსაცხოვრისი არის დასავლეთ საქართველოს მთიანეთი, კონრეტულად რაჭა. ასევე გვხვდება იმერეთსა და სამეგრელოში. გვარის ფუძეა საკუთარი სახელი „კობა“ — იაკობის შემოკლებული ფორმა. -ხ სუფიქსი წარმომავლობა-განკუთვნილების ფუნქციას ასრულებს. სამეგრელოში გვარის ლოკალური ვარიანტია კობახია.

## დახასიათება 
გვარის თავდაპირველი ფორმა კობახი უნდა ყოფილიყო, საიდანაც „კობა“ სავარაუდოდ პატრონიმია, ხოლო -ხ სუფიქსია. როგორც ჩანს ის მოგვიანებით, გვარის მეორადი წარმოებით შეიცვალა — კობახ(ე)თ, კობახის-ძე, კობახ-ია — რაც ეპოქისთვის დამახასიათებელმა გვარის მაწარმოებელმა განაპირობა. არსებობს მოსაზრება, რომ „ტბეთის სულთა მატიანეში“ მოხსენიებული „კობახთ“ სავარაუდოდ კობახიძის ერთ-ერთი ფორმა უნდა ყოფილიყო.

სოციალური მდგომარეობით კობახიძეები იყვნენ როგორც გლეხები, ისე აზნაურები. 1904 წ. აბასთუმანში მცხოვრები კობახიძეები თავადები იყვნენ, ხოლო ხეთაში მცხოვრები კობახიძეები — აზნაურები.

1544 წლის ბაგრატ III ნიკორწმინდისადმი შეწირულობის წიგნის მიხედვით, კობახიძეების ხოტევის პარტახტი მამული შესწირა ნიკორწმინდის ტაძარს. ამავე წიგნის მიხედვით რაჭის სოფელ ზემო თლუღისა (1 კომლი) და ხოტევის (4 კომლი) კობახიძენი ნიკორწმინდის ტაძრის მსახურნი გახდნენ.

1633 წელს როსტომ მეფემ ქაიხოსრო მაჩაბელს განუახლა კობახიძის წყალობის წიგნი. 

კობახიძეები (ჯოღორია, არზაყან და გიორგი) იხსენიებიან ასევე განჩინებაში, რომელიც შედგენილია ცაიშის ეკლესიის ყმა-მამულის საქმეზე 1777-1778 წლებში.

კობახიძეები დასახელებულნი არიან XVIII ს.-ის შუა წლების თბილისის კათოლიკური ეკლესიის „კონდაკში“ საქართველოს პირველ და მეორე ხარისხის ვაჭრებს შორის. 
  
ზემო იმერეთში რაჭველი კობახიძეები ადრევე დამკვირდნენ. იოანე ბატონიშვილი შიდა ქართლში — ქსნის ერისთავის აზნაურ კობახიძეებსა და ქვემო ქართლში — თავად ჯამბაკურ-ორბელიანის აზნაურ კობახიშვილებს იმერეთიდან გადმოსულ აზნაურ კობახიძეებად მიიჩნევს, რაც მიანიშნებს, რომ იმერეთში მანამდე უკვე უცხოვრიათ კობახიძეებს.

## ლიტერატურა
* პირთა ანოტირებული ლექსიკონი : XI-XVII სს. ქართული ისტორიული საბუთების მიხედვით : ტ. II, თბ., 1993
*სილაგაძე ა., თოთაძე ა., გვარ-სახელები საქართველოში, თბ., 1997
* ცხადაია პ., გვარები და გვართა დასახლებანი სამეგრელოში, თბ., 2000

## რესურსები ინტერნეტში
*karibche.ambebi.ge — ვისი გორისა ხარ?

## სქოლიო
*
კატეგორია:ქართული გვარები
ნატა ბერეჟიანი

**ნატალია „ნატა“ ბერეჟიანი** (დ. 22 სექტემბერი, 1983) — ქართველი კინოსა და თეატრის მსახიობი. 2004 წელს დაამთავრა შოთა რუსთაველის სახელობის თეატრისა და კინოს სახელმწიფო უნივერსიტეტის სამსახიობო ფაკულტეტი. 2006 წლიდან  კოტე მარჯანიშვილის სახელობის სახელმწიფო აკადემიური თეატრის მსახიობი. 2012 წლიდან   მუსიკისა და დრამის სახელმწიფო თეატრის მსახიობია.

## ნათამაშები როლები
### მარჯანიშვილის თეატრი
*მაწანწალა  – ბ. ბრეხტი „სამგროშანი ოპერა „ – რეჟ. გ. ჟორდანია 
* მეზობელი ქალი  – მოლიერი „ძალად ექიმი“  – რეჟ.  გიზო ჟორდანია                                                     
* კატა  – „ფორთოხალი, ფლეიტა და ... „  – რეჟ. გ. ჟორდანია  
* ლეოკადია  – „ფერხული“  – რეჟ. ლ. წულაძე   
* მარია ანტონოვნა  – ნ. გოგოლი „რევიზორი“  – რეჟ. გ. ჟორდანია
* ლინ მილარი  – „gotcha“ – რეჟ. დ. ბახტაძე
### მუსიკისა და დრამის თეატრი
* დამლაგებელი –  „მარტოობის დღესასწაული ანუ myspace“ – რეჟ. ა. სოლოღაშვილი 
* ლომი  –  უ.შექსპირი „შუა ზაფხულის ღამის სიზმარი“ – რეჟ. დ. დოიაშვილი  
* S – ე. შმიტი „ინტერმედია“ – რეჟ. ნ. ბურდული                                                                                                                                                                   
* გრაფინია ალუბალი – ჯ. როდარი „ჩიპოლინო“ – რეჟ. მ. ჩართოლანი                                                                                                                                          * დედა - ო.ქათამაძე, პ. ციკოლია „აიიქ“ - რეჟ. პ. ციკოლია
* დორინი -  მოლიერი „ტარტიუფი“ რეჟ. დ. დოიაშვილი

## რესურსები ინტერნეტში
* ბიოგრაფია მუსიკისა და დრამის თეატრის საიტზე 

კატეგორია:დაბადებული 22 სექტემბერი
კატეგორია:დაბადებული 1983
კატეგორია:ქართველი მსახიობები
პირ-ჯალალის სამარხი

**პირ-ჯალალის სამარხი** () — სამარხი აზერბაიჯანის ყუბის რაიონის სოფელ ყრიზში. აშენებულია XIX საუკუნეში. შეტანილია აზერბაიჯანის კულტურული და ისტორიული ძეგლების ნუსხაში.

## სქოლიო
კატეგორია:XIX საუკუნეში დაარსებულები
კატეგორია:აზერბაიჯანის მავზოლეუმები
შოთა ნოზაძე (დ. 1913)

**შოთა ნოზაძე** (დ. 18 მარტი, 1913 – გ. 10 ივლისი, 1994) — ქართველი მსახიობი.

1941 წელს დაამთავრა კინოსტუდიის კინოსამსახიობო სკოლა. 1933 წლიდან მუშობდა „სახკინმრეწვში“. 1952-1954 წლებში ტყიბულის და წყალტუბოს კულტურის სახლის დირექტორი და თეატრალური კოლექტივის სამხატვრო ხელმძღვანელი. 1955 წლიდან არის კინოსტუდია „ქართული ფილმის“ რეჟისორის ასისტენტი, მეორე რეჟისორი და დუბლიაჟის რეჟისორი. გადაღებულია ფილმებში: „უკანასკნელი ჯვაროსნები“ (მგელია, 1933), „ფრთოსანი მღებავი“ (ნოდარი-მღებავი, 1936), „დაგვიანებული სასიძო“ (შოთა-კოლმეურნე, 1939), „მაგდანას ლურჯა“ (1955), „ბეღურების გადაფრენა“ (1980), „ძმა“ (მამა, 1981), „ფაქტები რეჟისორის ცხოვრებიდან“ (მეგობარი, 1988).

## რესურსები ინტერნეტში
* 

კატეგორია:დაბადებული 1913
კატეგორია:დაბადებული 18 მარტი
კატეგორია:გარდაცვლილი 1994
კატეგორია:გარდაცვლილი 10 ივლისი
კატეგორია:ქართველი მსახიობები
შოთა
სხვა შუადღე

„**სხვა შუადღე**“ — თოქ-შოუ, რომელიც ტელეკომპანია „რუსთავი 2“-ის ეთერში  ყოველ სამუშაო დღეს 12:30-დან 14:00-მდე გადის ეთერში. გადაცემა მრავალფეროვანია და მასში განიხილავენ სხვადასხვა აქტუალურ და მნიშვნელოვან თემებს. გადაცემის ყოველდღიური წამყვანები არიან: თიკა ფაცაცია, გვანცა დარასელია და სოფიკო ნარჩემაშვილი.

## გადაცემის შინაარსი 
ორშაბათს წამყვანები საუბრობენ მწვავე და საინტერესო საზოგადოებრივ და სოციალურ საკითხებზე. ყოველ ორშაბათს მაყურებელს თომა ჩაგელიშვილი წარუდგენს რუბრიკას „სხვა ისტორია“. გარდა ამისა, კვირის დასაწყისში თანაწამყვან ქეთა გაბუნიასთან ერთად შინაური ცხოველების უფლებებზე და მათი მოვლის წესებზეა საუბარი. სამშაბათი დღე რუბრიკას „თეთრი ხალათი“ ეთმობა დრო. გადაცემის თანაწამყვანი „დავით ტატიშვილის სპორტული მედიცინისა და რეაბილიტაციის ცენტრს“ კლინიკური დირექტორი — თეა ადამია პროფესიონალ ექიმებთან ერთად ინფორმაციას სხვადასხვა დაავადების შესახებ აწვდის მაყურებელს.  გადაცემის დასკვნით ნაწილში მთამსვლელი ნიკა ლებანიძე საქართველოს გამორჩეულ ადგილებს სტუმრობს. ოთხშაბათი დღის თანაწამყვანია თორნიკე გოგრიჭიანი, მთავარი თემა ფსიქოლოგთან ერთად იშლება. ხუთშაბათს ჯანსაღი ცხოვრების წესის, სილამაზის, სტილის და თავის მოვლის შესახებ, მაყურებელს რჩევებს ქრისტინე იმედაძე და არჩილ სოლოღაშვილი აძლევენ.  

პარასკევი კი გასტრონომიული დღეა „სხვა შუადღის“ სამზარეულოში. მერიკო გუბელაძის რეცეპტები და გასათვალისწინებელი რჩევები. 

## ისტორია 
სატელევიზიო გადაცემა „სხვა შუადღე“ 2011 წელს გავიდა პირველად ეთერში. თავდაპირველად ძირითადი წამყვანები იყვნენ ბაია დვალიშვილი, დიმა ობოლაძე, არჩილ სოლოღაშვილი და ლიკა ევგენიძე. წლების განმავლობაში თოქშოუმ ბევრჯერ განიცადა ცვლილება.

## რესურსები ინტერნეტში
*
*არხი Youtube-ზე

კატეგორია:საქართველოს ტელეგადაცემები
შილდის ეკლესია

ტერმინი **შილდის ეკლესია** შეიძლება აღნიშნავდეს:

* შილდის პირველი ეკლესია — ეკლესია ყვარლის მუნიციპალიტეტის, სოფელ შილდის ჩრდილო-დასავლეთით.
* შილდის მეორე ეკლესია — ეკლესია ყვარლის მუნიციპალიტეტის, სოფელ შილდის ჩრდილოეთით.
საქინა ხანუმის მეჩეთი

**საქინა ხანუმის მეჩეთი** () — XIX საუკუნის ისტორიულ-არქიტექტურული ძეგლი აზერბაიჯანის ქალაქ ყუბაში. 

## მეჩეთის შესახებ 
საქინა ხანუმის მეჩეთი XIX საუკუნეს განეკუთვნება. მეჩეთის მშენებლობის ინიციატორი იყო საქინა ხანუმ ბაქიხანოვა. მოცემული მეჩეთის მშენებლობის მიზანი იყო თავისი მეუღლის, აზერბაიჯანელი მწერლისა და ისტორიკოსის აბასყული-აღა ბაქიხანოვის ხსოვნის უკვდავყოფა. მშენებლობა 1854 წელს დასრულდა.  მეჩეთი შესრულებულია უნიკალურ არქიტექტურულ სტილში და რეგიონის ყველა სხვა მეჩეთებისაგან განსხვავდება. გეგმით აქვს დაწახნაგებული ცილინდრის ფორმა. აშენებულია წითელი აგურით. სიმაღლე 27 მეტრია. სახურავი და გუმბათი გადახურულია რკინის საფარით და სიმაღლით 4,5 მეტრს უტოლდება. გუმბათის წვერი დასრულებულია ელეგანტურად დამუშავებული შპილით. მეჩეთის ინტერიერი ძალიან დახვეწილია. შიგთავსი მოიცავს ერთ დიდ დარბაზს. მეჩეთის ცენტრალურ ნაწილში ოთხი საყრდენი სვეტია განლაგებული. ნაგებობაში მდებარეობს კაკლის ხის მასალისაგან დამზადებული რვასაფეხურიანი მინბარი. 1920 წელს აზერბაიჯანში საბჭოთა ხელისუფლების დამყარების შემდეგ ბოლშევიკების მიერ რელიგიასთან ბრძოლა დაიწყო. 30-იან წლებში, ისევე როგორც ბევრი სხვა რელიგიური დაწესებულებები, საქინა ხანუმის მეჩეთიც უფუნქციოდ დარჩა. ამ პერიოდში დაანგრიეს მეჩეთის კომპლექსში შემავალი მიმდებარე ნაგებობები და მედრესე, ხოლო თვითონ მეჩეთის შენობა გამოიყენებოდა როგორც ბეღელი. 1992 წელს, საბჭოთა კავშირის დაშლისა და აზერბაიჯანის დამოუკიდებლობის აღდგენის შემდეგ, ხელახლა აშენდა დანგრეული ნაგებობები და მედრესე, საქინა ხანუმის მეჩეთი კი გარემონტდა. 1994 წლიდან მედრესმა დაიწყო ფუნქციონირება.

## სქოლიო
კატეგორია:აზერბაიჯანის მეჩეთები
კატეგორია:ყუბის რაიონი
ლევან ყოჩიაშვილი

**ლევან ყოჩიაშვილი**  — ქართველი მსახიობი. განსაკუთრებული პოპულარობა მოუპოვა სერიალ „ჩემი ცოლის დაქალებში“ შესრულებულმა „დათო გოცირიძის“ როლმა. გადაღებულია ფილმებში: „ჭამა და სექსი“, „ჩემი ცოლის დაქალის ქორწილი“.

## რესურსები ინტერნეტში
* ეროვნული ფილმოგრაფია

კატეგორია:ქართველი მსახიობები
ვალენსიის მუნიციპალიტეტები

300px|მინი|ვალენსიის მდებარეობა ესპანეთის რუკაზე
ვალენსიის პროვინცია შედის ვალენსიის ავტონომიურ გაერთიანებაში და შედგება 266 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

ვალენსიის მუნიციპალიტეტები ერთიანდებიან 17 კომარკაში: ვალიე-დე-ალბაიდა (35 მუნიციპალიტეტი), რიბერა-ალტა (35),  საფორი (31), უერტა-ნორტე (22), კოსტერა (19),  ლოს-სერანოსი (19), კამპო-დე-ტურია (16), კამპო-დე-მორვედრე (16), რიბერა-ბახა (12), უერტა-სური (12), ოია-დე-ბუნიოლი (9),  უერტა-ოესტე (9), რეკენა-უტიელი (9), კანალ-დე-ნავარესი (8), რინკონ-დე-ადემუსი (7), ვალიე-დე-კოფრენტესი (7) და ვალენსია (1). 

ვალენსიის პროვინციის ფართობია 10 841,82 კმ² და 2019 წლის მონაცემებით მოსახლეობის რაოდენობა შეადგენს 2 591 875 მაცხოვრებელს. დედაქალაქია ვალენსია, რომელიც ასევე მოსახლეობის მიხედვით ყველაზე დიდი მუნიციპალიტეტია. ფართობით ყველაზე დიდი მუნიციპალიტეტია  რეკენა (814,21 კმ²), ხოლო ყველაზე პატარაა — ემპერადორი (0,03 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
კილნბრეინის კაშხალი

**კილნბრეინის კაშხალი** – თაღოვანი კაშხალი ჰოჰე ტაუერნის ქედზე, კარინთიაში, ავსტრია. იგი აშენდა 1971–1979 წლებში 200 მეტრის სიმაღლეზე, ის ყველაზე მაღალი კაშხალია ავსტრიაში. კაშხლის წყალსაცავი არის აშენებული ტრადიციულად და წარმოადგენს საწყის დონეს სამსაფეხურიანი სატუმბი საცავის ენერგიის სისტემაში, 

რომელიც შედგება ცხრა კაშხლისგან, ოთხი ჰიდროელექტროსადგურისგან და მილსადენებისა და საყრდენების სერიისაგან. კომპლექსი ეკუთვნის ვერბუნდის ენერგოკომპანიას და მოიხსენიება როგორც მალტა-რეისეკის ელექტროსადგურების ჯგუფი. მისი სიმძლავრეა 1,028,5 მეგავატი და მისი წლიური გამომუშავება 1,216 გიგავატსაათია (4,380 TJ). კაშხლის რეზერვუარის შევსებისას, კაშხალში რამდენიმე ბზარი გაჩნდა და საჭირო გახდა შეკეთება, სანამ წყალსაცავი მაქსიმალურ დონეზე მუშაობდა. 

## მშენებლობა 
მინი|ბეტონის დასხმა 1975 წელს
კაშხლის აგების გეგმა უკვე შემუშავებული იყო გერმანიის AEG საინჟინრო კომპანიის მიერ, როდესაც კაპრუნის ელექტროსადგური აშენდა ალპების ჩრდილოეთით. პროექტი ავსტრიის ხელისუფლებამ განაახლა მეორე მსოფლიო ომის შემდეგ, 1957 წლიდან გაფართოებული საძიებო ბურღვითი სამუშაოები მიმდინარეობდა, თუმცა კაშხლის მშენებლობა 1971 წლამდე არ დაიწყო. სანამ ცემენტი და სხვა სამშენებლო მასალები მიიტანებოდა ადგილზე, უნდა გაკეთებულიყო მისასვლელი გზის მშენებლობა. ეს რთული აღმოჩნდა, რადგან ციცაბო ხეობა 300 მეტრზე აღწევდა (980 ფუტი) 14 კილომეტრის სიგრძეზე და 13 პროცენტიანი გრადიენტიით ხასიათდებოდა. გზის დასასრულებლად გათხრილი იქნა ექვსი გვირაბი. 1973 წელს, მშენებლობის პროგრესირებასთან ერთად, ცემენტი ადგილზე გადაიტანეს. თერმული გაფართოების შესამცირებლად, ბეტონს ერთდროულად ასხაბდნენ 30 კუბურ მეტრზე (39 კვ.ს.დ.) და მოცირკულირე წყლის მილებით ათავსებდნენ მთელ მასას. ის შედგებოდა 30 სვეტისგან, თითოეული სახსრით. ხეობაში სამშენებლო პირობები არ იყო იდეალური, რადგან მუშები უმკლავდებოდნენ თოვლს და წვიმას. 1981 – დან 1983 წლამდე მიმდინარეობდა საძირკველის გამაგრებდა პლასტმასით. 1984 წელს წყალსაცავმა 90 პროცენტით შევსება შეძლო. 1979 და 1983 წლებში მან დროებით მიაღწია მაქსიმალურ დონესაც, მაგრამ მისი უსაფრთხოდ შენარჩუნება ვერ მოხერხდა. 1984 წელს წყალსაცავის დონე შემოიფარგლებოდა 15-20 მ-ით (49-66 ფუტი) მაქსიმუმზე დაბალი და ამ დონეზე მას შეეძლო უსაფრთხოდ ემოქმედა, თუმცა შემცირებული სიმძლავრით.

ამ გამოსასწორებელი სამუშაოების  მიუხედავად, საჭირო გახდა ისეთი გეგმის მოფიქრება რაც კაშხალს დაზიანებებისგან გადაარჩენდა და უზრუნველჰყოფდა მის დიდხანს ფუნცქიონირებას. ეს მოხდა 70 მ (230 ფუტი) სიმაღლის "ბიძგის ბლოკის" სახით, რომელიც უნდა აშენებულიყო კაშხლის ქვედა ფსკერზე, კაშხლიდან ტვირთის ათვისებისა და მის საყრდენებზე ზეწოლის მიზნით. მისი მშენებლობა დამტკიცდა 1988 წელს და მიმდინარეობდა 1989 – დან 1992 წლამდე. კაშხალსა და ბლოკს შეუერთდა 600 – ზე მეტი სპეციალური ნეოპრენის ბალიში, რომლებიც რეგულირდება წყალსაცავიდან, რომლებიც იზრდება და იწევს. გარდა ამისა, კაშხლის სახსრები და ნაპრალები ხელახლა შეიწოვება, მაგრამ წყალგაუმტარი ფისოვანი ეპოქსია იქ. წყალსაცავმა შეძლო მაქსიმალურ დონეზე ფუნქციონირება და ჩვეულ რეჟიმში მუშაობა უკვე 1993 წელს.

## რესურსები ინტერნეტში 
* კილნბრეინის კაშხალი  – touristlink.com

## სქოლიო 
კატეგორია:ავსტრიის კაშხლები
მაჰმუდის ციხე-სიმაგრე

**მაჰმუდის ციხე-სიმაგრე** () — მდებარეობს მასალის რაიონის სოფელ მახმუდავარში. ციხე-სიმაგრე ითვლება შუასაუკუნეების ძეგლად. ციხის ფართობს დაახლოებით 4-5 ჰექტარი შეადგენს, ხოლო მისი სიმაღლე — 6–7 მეტრია. 

## ისტორია 
სოფელ მახმუდავარის ტერიტორიაზე მდებარეობდა ქალაქური ტიპის შუასაუკუნოვანი ციხე-სიმაგრე. იგი ააშენა ფეოდალმა სახელად მაჰმუდმა, რომელიც  გავლენიანი ადამიანი იყო. სოფლის, მდინარის და ციხე-სიმაგრის სახელები დღემდე მაჰმუდთან ასოცირდება, რაც ამყარებს ჩვენს შეხედულებას. პირველად ციხე-სიმაგრის შესახებ ბეჭვდით სივრცეში ინფორმაცია შეიტანა მკვლევარმა და ისტორიკოსმა აბდულრიზა ახმედოვმა 1965 წელს. მისი სიტყვებით, «მაჰმუდის ციხე, რომლის ნანგრევები დღესაც ჩანს, აშენებულია შუა საუკუნეებში. მისი საერთო ფართი მოიცავს 3-4 ჰექტარს და შედგება მიწისაგან გაკეთებული კედლებისა და ფრონტის გარშემო გაკეთებული თხრილისგან. თხრილის ზოგიერთი ნაწილის სიგანე 3-4 მეტრზე დიდია.  სოფლის ძველი მაცხოვრებელთა სიტყვებით, ადრე ციხე-სიმაგრის კედლები ძალიან მაღალი იყო, და მის გარეთ მყოფთ არ შეეძლოთ ციხის შიგნით მდებარე სახლებისა და ხეების დანახვა.

თავდასხმისაგან თავდასაცავად ციხის კედლები მათ გარშემო გაკეთებული სანგრებით იყო გარშემორტყმული. როგორც ციხე-სიმაგრის შიგნით, ისე მის გარეთ ნაპოვნია შუასაუკუნოვანი კერამიკული ნაკეთობების სხვადასხვა ნიმუშები, ეს იმაზე მიგვითითებს, რომ ციხე-სიმაგრე ქალაქის ნაწილი იყო და მის ცენტრში მდებარეობდა. სავარაუდოდ, ციხე მაჰმუდ-ხანს ეკუთვნოდა, რომელმაც ჩაუყარა საფუძველი ამ ყოველივეს. ის, რომ ქალაქში არის განსაკუთრებული სასაფლაო, უფრო მეტად ამყარებს ამ შეხედულებას. მოგვიანებით ქალაქი დაინგრა და გაპარტახდა, თუმც, მისი ნარჩენები მაინც შემორჩა.

ციხე-სიმაგრის ტერიტორიაზე დიდი რაოდენობით აღმოჩენილია ფულის, იარაღის, სამკაულების, ინსტრუმენტებისა და კერამიკული ნაკეთობების ნიმუშები, ეს იმაზე მეტყველებს, რომ ეს მნიშვნელოვანი დასახლება ყოფილა. დღეს მაჰმუდის ციხის არსებობის არავითარი კვალი აღარ არსებობს. ციხე იქნა აღგვილი, მისი ნანგრევები დაარიგეს როგორც სამშენებლო მასალა სახლებისა და ეზოების ასაშენებლად. მაჰმუდის ციხესიმაგრის ტერიტორიის გადანაწილებამ და საყოფაცხოვრებო მიზნით გამოყენებაში გადაყვანამ კიდევ ერთი ისტორიული ძეგლის განადგურება გამოიწვია, რომელმაც ჩვენი ისტორიის გარკვეული პერიოდი გადაიარა. დღესაც კი სოფლის მაცხოვრებლები ციხის შიდა ტერიტორიას „გალას“ (Gala) უწოდებენ, ადამიანებს კი, რომლებიც აქ ცხოვრობენ - „Galavoj“ (ციხე-სიმაგრე).

## სქოლიო
# "Mənim Masallım" Bakı-1991, azərnəşr, səh. 50
# Musarza Mirzəyev "Mahmudavar" - Bakı 1997, Sabah nəşriyyat, səh.12-13
# Musarza Mirzəyev "Mənim Masallım" Bakı 1991, azərnəşr. səh.50
# Musarza Mirzəyev "Mahmudavar" Bakı-1997, Sabah nəşriyyat, səh.13-14

კატეგორია:აზერბაიჯანის ციხესიმაგრეები
სოფი ჰამიდის სამარხი

**სოფი ჰამიდის სამარხი** () — ფირი (საკურთხეველი) ქალაქ ბაქოს სანგანჩანის რაიონის დასახლებაში, სოფელ მიაჯიკში მდებარეობს. ფირის გასწვრივ განლაგებულია აქლემის ქვის სკულპტურა, რომელიც აზერბაიჯანში შუა საუკუნეებიდან შემორჩენილ ერთადერთ მონუმენტურ სკულპტურად ითვლება. წარსულში სოფი ჰამიდის სამარხის შორიახლოს მდებარეობდა კიშლაკები, სადაც შიხლიარის მაცხოვრებლები იზამთრებდნენ. აზერბაიჯანის რესპუბლიკის მინისტრთა საბჭოს 2001 წლის 2 აგვისტოს დადგენილებით სამარხი სახელმწიფოს დაცვის ქვეშ გადავიდა, როგორც ეროვნული მნიშვნელობის არქიტექტურული ძეგლი (ინვ. № 107).

## ლეგენდა 
«მეფის რუსეთის გეოგრაფიული საზოგადოების კავკასიის განყოფილების ჩანაწერების» 22-ე წიგნში მოყვანილია ლეგენდა სოფი ჰამიდზე, აღბეჭდილი კაბრისტანში. ლეგენდის მიხედვით, ერთხელ სეიდ ჰამიდი ნუხინის ოლქში ნავთობს ყიდდა და, ერთ-ერთ დასახლებაში მისულმა, დაიწყო ყვირილი «აი, ნეიუტ ალან! აი, ნეიუტ ალან!». ერთმა მეცნიერმა შეიხმა, რომელიც იმ სოფელში იყო, შეამჩნია, რომ მისი ყვირილის პასუხად ციდან ისმოდა პასუხი: «ლიაბბეიკ» (შენს სამსახურში ვარ, გისმენ). გაკვირვებული შეიხი მიუახლოვდა ნავთობის გამყიდველს და სთხოვა, აეხსნა როგორ ღებულობდა პასუხს ციდან. სოფი ჰამიდმა მას ნავთობის ჭურჭელი უჩვენა, რომელიც მხოლოდ ნახევრად იყო შევსებული ნავთით, ისე რომ მისი ვერტიკალურად დაჭერა იყო შესაძლებელი, და უთხრა: «თუ გავავსებ ბოლომდე, ის წაიქცევა. ისე რომ, შეიხო, გირჩევ თავის შეკავებისა და მარხვის

გამოყენებით გააგრძელე ცხოვრება. გახსოვდეს, რომ ნახევრადმაძღარი ღმერთის მიერ ყოველთვის იქნება შესმენილი».

## სქოლიო
კატეგორია:აზერბაიჯანის მავზოლეუმები
ბაღის სატაცური

**ბაღის სატაცური**, *სამკურნალო სატაცური* აქვს სამეურნეო მნიშვნელობა. მოჰყავთ როგორც ბოსტნის კულტურა (var. *altiltis*). საჭმელად იყენებენ ქორფა, წვნიან ყლორტებს. ფესვი და ყლორტები სამკურნალო საშუალებაა (შეიცავს ალკალოიდ ასპარაგინს).

## გალერეა 

ფაილი:Asparagus (5737280988).jpg|მოკრეფილი ყლორტები
ფაილი:20170919Asparagus officinalis3.jpg|ნაყოფი
ფაილი:Illustration Asparagus officinalis0 clean.jpg|ბოტანიკური ილუსტრაცია

## სქოლიო 
კატეგორია:სატაცური
კატეგორია:ბოსტნეული
კატეგორია:მხალი
რგოლიანი სატაცური

**რგოლიანი სატაცური** () — მრავალწლოვანი ბალახოვანი მცენარე სატაცურისებრთა ოჯახისა. იზრდება 2 მეტრამდე სიმაღლის. აქვს სუსტი, მცოცავი ან მხოხავი ღერო. ძლიერ დატოტვილია. კლადოდიუმები აშკარად სამწახნაგოვანია, მთავარ ღეროზე მრავალი კლადოდიუმია, 20 ცალი ერთად, ხოლო ტოტებზე — 3–6 ერთად. აქვს ქერცლოვანი ფოთლები. მოკლეყუნწიანი და გვერდითი ტოტების კენწეროებზე განლაგებული ყვავილები. ნაყოფი კენკრაა, ფერად წითელი. ყვავის და ნაყოფმსხმოიარობს მაის-ივლისში. ფართოდ გავრცელებული მცენარეა. მთელ კავკასიაში. საქართველოში აღნიშნულია მთელ ტერიტორიაზე. იზრდება ქვიან და მშრალ ადგილებში, ბუჩქნარებში — დაბლობიდან მთის შუა სარტყლამდე.

## სქოლიო 
კატეგორია:სატაცური
მადაგასკარის სენატი

**სენატი**  — მადაგასკარის თანამედროვე პარლამენტის ზედა პალატა და საკანონმდებლო ხელისუფლების ერთ-ერთი განშტოება. შედგება 63 წევრისგან. სენატის შემადგენლობა 5 წელიწადში ერთხელ ირჩევა. სენატი ამჟამინდელი ფორმით 1993 წელს შეიქმნა.

## რესურსები ინტერნეტში 
* ოფიციალური საიტი

კატეგორია:მადაგასკარის მთავრობა
კატეგორია:პარლამენტის ზედა პალატები ქვეყნების მიხედვით
ხვანჭკარა (მრავალმნიშვნელოვანი)

**ხვანჭკარა** შეიძლება აღნიშნავდეს:

* ხვანჭკარა — წითელი ბუნებრივად ნახევრადტკბილი ღვინო;
* ხვანჭკარა — სოფელი ამბროლაურის მუნიციპალიტეტში.
ვლადიმერ სტეფანია

**ვლადიმერ სტეფანია** (დ. 8 მაისი, 1976, თბილისი) — ქართველი ვეტერანი კალათბურთელი. იყო საქართველოს ნაკრების წევრი. არის სლოვენიის სამგზის ჩემპიონი და სლოვენიის თასის სამგზის გამარჯვებული 1998 წელს NBA-ს დრაფტის პირველ რაუნდზე 27-ე ნომრად აირჩია „სიეტლ სუპერსონიქსმა“ რითაც გახდა პირველი ქართველი NBA-ში. NBA-ში გატარებული ექვსი სეზონის შემდეგ, 28 წლის ასაკში სტეფანიამ კარიერა დაასრულა. 1997 წელს ითამაშა „FIBA EuroStars“-ზე.

## რესურსები ინტერნეტში
* NBA.com
* fiba.com

კატეგორია:დაბადებული 8 მაისი
კატეგორია:დაბადებული 1976
კატეგორია:ქართველი კალათბურთელები
კატეგორია:თბილისში დაბადებულები
კატეგორია:ცოცხალი ადამიანები
მთავარი ჭკვიანი

**მთავარი ჭკვიანი** — ქართული ტელეგადაცემა მთავარი არხის ეთერში. ეთერში პირველად 2021 წელს გავიდა. გადაცემის წამყვანია ნიკა გვარამია.  გადაცემა არის ვიქტორინის ტიპის და თითოეულ შეკითხვას ერთვის 5 სავარაუდო პასუხი. იმ შემთხვევაში თუ მოთამაშე ყველა შეკითხვას სწორ პასუხს გასცემს ის 50 000 ლარს მოიგებს. 50 000 ლარს მოიგებს. პირველი მოთამაშე რომელმაც გადაცემაში 50 000 ლარის მოგება მოახერხა არის მწერალი ბექა ადამაშვილი.  

## თამაშის ფორმატი
გადაცემა არის ვიქტორინის ტიპის და თითოეულ შეკითხვას ერთვის 5 სავარაუდო პასუხი. იმ შემთხვევაში თუ მოთამაშე ყველა შეკითხვას სწორ პასუხს გასცემს ის  თამაშის პირველი ეტაპი (შეკითხვა #1-7) არის საქართველოს უნივერსიტეტის ზონა. ამ ეტაპზე მოგებულ თანხას მოთამაშე მიიღებს საქართველოს უნივერსიტეტისგან. სწორი პასუხის გაცემის შემთხვევაში მოთამაშე იგებს შესაბამის თანხას და აგრძელებს თამაშს.  არასწორი პასუხის გაცემის შემთხვევაში მოთამაშე სრულად კარგავს უკვე მოგებულ თანხას.  ამ ეტაპზე მოთამაშეს აქვს უფლება, ნებისმიერ დროს შეწყვიტოს თამაში და მოითხოვოს უკვე მოგებული თანხა. მე-7 კითხვაზე სწორი პასუხის გაცემის შემთხვევაში მოთამაშე იგებს 5000 ლარს. ეს არის გარანტირებული თანხა, რომელსაც მოთამაშე არ კარგავს მომდევნო კითხვებზე არასწორი პასუხის გაცემის შემთხვევაშიც კი. თამაშის მეორე ეტაპი შედგება 4 შეკითხვისგან (შეკითხვა #8-11). ამ ეტაპზე მოთამაშეს აღარ აქვს უფლება რომ შეწყვიტოს თამაში. მ თამაში გრძელდება მე-11 კითხვამდე და წყდება მხოლოდ იმ შემთხვევაში, თუ მოთამაშე არასწორ პასუხს გასცემს რომელიმე მანამდე დასმულ შეკითხვას. #8-დან #11-ის ჩათვლით რომელიმე შეკითხვაზე არასწორი პასუხის გაცემის შემთხვევაში მოთამაშეს გადაეცემა პირველ ეტაპზე მოგებული გარანტირებული თანხა – 5000 ლარი. მე-11 შეკითხვაზე სწორი პასუხის გაცემის შემთხვევაში მოთამაშე იგებს 10 000 ლარს და ეძლევა უფლება, შეწყვიტოს თამაში. ამის შემდეგ მას შეუძლია მიიღოს მოგებული 10 000 ლარი ან ითამაშოს ბოლო შეკითხვა 50 000 ლარისთვის. თამაშის მესამე ეტაპს წარმოადგენს ბოლო, მე-12 შეკითხვა.  ამ შეკითხვაზე სწორი პასუხის გაცემის შემთხვევაში მოთამაშე იგებს 50 000 ლარს. არასწორი პასუხის გაცემის შემთხვევაში საქართველოს უნივერსიტეტი მოთამაშეს გადასცემს პირველ ეტაპზე მოგებულ გარანტირებულ თანხას - 5000 ლარს.  მესამე ეტაპზე მოთამაშეს აღარ აქვს დახმარების გამოყენების უფლება. მე-12 შეკითხვის დროს წამყვანი და სტუმარი გადიან სტუდიიდან და მოთამაშე მარტო რჩება. მოთამაშეს ეძლევა 100 წამი რათა მოიფიქროს პასუხი, ამის შემდეგ სტუდიაში წამყვანი და სტუმარი ბრუნდებიან. ამის შემდეგ წამყვანი აცხადებს სწორ პასუხს.

### თავდაპირველი ფორმატი
### ამჟამინდელი ფორმატი
## რესურსები ინტერნეტში
* 

## სქოლიო
კატეგორია:მთავარი არხი
ჯუმა-მეჩეთი (ყუბა)

**ჯუმა-მეჩეთი** () — XIX საუკუნის ისტორიული მეჩეთი აზერბაიჯანში, ყუბის რაიონის ტერიტორიაზე. 

## ისტორია 
200px|მინი|მარცხნივ|მეჩეთის ინტერიერი
მეჩეთი აშენდა 1802 წელს. მიჰრაბის თავზე გაკეთებული წარწერა იუწყება, რომ მეჩეთი 1217 წელს (ჰიჯრის წელიწადში) ააშენა ჰაჯი ისმაილის შვილმა, ჰაჯი ნასირულაჰმა. ნაგებობის მშენებლობა დაიწყო 1792 წელს და 10 წლის განმავლობაში ინტერვალებით მიმდინარეობდა. ეს მეჩეთი ითვლება ერთ-ერთ ყველაზე ძველ რელიგიურ ცენტრად არა მხოლოდ ყუბეში, არამედ ქვეყნის მთელს ჩრდილო-აღმოსავლეთ ნაწილში.

1920 წელს აზერბაიჯანში საბჭოთა ხელისუფლების დამყარების შემდეგ ბოლშევიკების მიერ რელიგიასთან ბრძოლა დაიწყო. ისევე როგორც ყველა რელიგიურმა დაწესებულებამ, ჯუმა-მეჩეთმაც შეწყვიტა ფუნქციონირება. მეჩეთი და მეჩეთთან არსებული მედრესე ფუნქციონირებდა 1924 წლამდე. 1933 წელს მედრესე, მინარეთი და სხვა ნაგებობები დაანგრიეს. მცირე დროის შემდეგ შენობის საწყობად გამოყენება დაიწყეს. მოგვიანებით შენობაში მოწყობილი იყო ხალიჩების მუზეუმი.

90-იან წლებში აზერბაიჯანის მიერ დამოუკიდებლობის დაბრუნების შემდეგ მეჩეთში ისევ დაბრუნდნენ მლოცველები. აშენდა 41 მეტრის სიმაღლის მინარეთი.

## არქიტექტურული თვისებები 
მეჩეთის არქიტექტურა ტიპურია ყუბის რეგიონისათვის. ისტორიული ნაგებობის გეგმა დაწახნაგებულ ცილინდრს მოგვაგონებს, და აქვს სწორი რვაკუთხედის ფორმა, რომელიც უზარმაზარი, 16 მეტრის დიამეტრის მქონე გუმბათით სრულდება. მეჩეთს გააჩნია ერთი დიდი დარბაზი. ცენტრალურ ნაწილში არ აქვს საყრდენი სვეტები, რაც არქიტექტორის მაღალ ოსტატობაზე მეტყველებს.

შენობისათვის აგურებს ამზადებდნენ ყუბიდან ათი კილომეტრით დაშორებულ სოფელ იგრიყში. ძირითადად გამოიყენებოდა ფქვილი, კვერცხის ტემპერა და კირქვა.

## სქოლიო
კატეგორია:აზერბაიჯანის მეჩეთები
კატეგორია:ყუბის რაიონი
მთის ბელევალია

**მთის ბელევალია** () — მრავალწლოვანი ბალახოვანი მცენარე სატაცურისებრთა ოჯახისა. ყვავილსაფარი მურა ლურჯია, ცისფერი ნაკვთებით. ყვავილსაფრის მილი ღია მურაა ან მწვანე ზოლებით. ნაკვთები მილზე სამჯერ მოკლეა. ყვავილის ყუნწები ყვავილობისას და მის შემდეგ პერიოდში რკალურად არის დახრილი. აქვს ლურჯი სამტვერეები და მრავალყვავილიანი ყვავილედი. ყვავის და ნაყოფმსხმოიარობს აპრილ-ივნისში. გავრცელებულია კავკასიის ეკორეგიონში (ენდემურია). გვხვდება აღმოსავლეთ საქართველოში. იზრდება დაბლობიდან სუბალპურ სარტყლამდე — სტეპებში, ტყისპირებში, ბუჩქნარებში, კლდეებზე.

## სქოლიო 
კატეგორია:სატაცურისებრნი
მაისის შროშანა

**მაისის შროშანა** () — მრავალწლოვანი ფესურიანი მცენარე სატაცურისებრთა ოჯახისა. სიმაღლით 20–40 სმ-ია. აქვს მხოხავი და გრძელი ფესურა. სიფრიფანა და თეთრი ფერის ქვედა ფოთლები. მწვანე, მოგრძოკვერცხისებური ან ელიფსურლანცეტა ღეროსეული ფოთოლი. თეთრი, ზოგჯერ შიგნიდან იისფერზოლებიანი, სურნელოვანი, ზარისებური ყვავილი; ყვავილის ყუნწი დაკიდულია. ყვავის აპრილ-მაისში, ნაყოფმსხმოიარობს მაის-ივლისში. მთის შუა სარტყლამდე. ყვავილი და ფოთლები გულის დაავადებათა სამკურნალო 20-მდე გლიკოზიდს შეიცავს, რომლებიც კარდენოლიდების ჯგუფს განეკუთვნებიან; მათ შორის მთავარ გლიკოზიდებს განეკუთვნება კონვალოტოქსინი, კონვალოტოქსოლი, კონვალიზიდი (0,05–0,07%). მათ გარდა, მცენარეში აღმოჩენილია საპონინები, ფლავონოიდები, კუმარინები, ეთერის ზეთის კვალი (ფოთლებში).

## სქოლიო 
კატეგორია:შროშანა
გეოგრაფიული განათლება

**გეოგრაფიული განათლება** — სწავლებისა და აღზრდის სისტემა, რომლის მიზანია მოსახლეობაში გეოგრაფიული ცოდნის ფორმირება. მოიცავს სასკოლო და უმაღლეს გეოგრაფიულ განათლებას. მისი განსაკუთრებული ფორმაა — თვითგანათლება, რომელსაც ხელს უწყობს მასობრივი ინფორმაციის საშუალებები, გეოგრაფიული საზოგადოებების სალექციო-პროპაგანდისტული საქმიანობა. გეოგრაფიული განათლებას ძირითადი ამოცანაა ინფორმაციის გადაცემა და ცოდნის ფორმირება ბუნების, მოსახლეობისა და მთლიანად დედამიწის მეურნეობის, განსხვავებული ქვეყნებისა და რაიონების ძირითად გეოგრაფიულ კანონზომიერებათა შესახებ. 

ზოგად გეოგრაფიულ განათლებას იძლევა საშუალო ზოგადსაგანმანათლებლო სკოლა. პირველი ქართულენოვანი გეოგრაფიული სახელმძღვანელოები შეიქმნა XVII საუკუნეში. 1710 წელს რუსეთში ჰოლანდიურიდან ითარგმნა გეოგრაფიული სახელმძღვანელო, რომელიც 1727 წელს გაბრიელ გელოვანმა მოსკოვში ქართულად თარგმნა სახელწოდებით „ღეოღრაფია ანუ მოკლედ ქვეყნის სიმგურგვლისათვის აღწერა...“. 

1752 წელს ვახუშტი ბატონიშვილმა ქართულ ენაზე თარგმნა მსოფლიოს მცირე ატლასი და მის უკეთ მოსახმარად დაწერილი სახელმძღვანელო „მოკლედ ქცეულების ღეოღრაფია...“, რომელსაც დაუმატა აღმოსავლეთ ამიერკავკასიის, სპარსეთისა და ოსმალეთის გეოგრაფიული დახასიათება. მოსწავლე ახალგაზრდობაში გეოგრაფიული ცოდნის ელემენტების შეტანას დიდად შეუწყო ხელი იაკობ გოგებაშვილის შრომებმა და სასკოლო სახელმძღვანელოებმა. 

საქართველოში გეოგრაფიულ განათლებას დიდი ამაგო დასდო ალექსანდრე ჯავახიშვილმა, რომლის თაოსნობითაც 1920 წელს თბილისის სახელმწიფო უნივერსიტეტში დაარსდა გეოგრაფიული და ანთროპოლოგიური კათედრა, 1934 წლის ოქტომბერში შეიქმნა გეოგრაფია-გეოლოგიის ფაკულტეტი (სწავლების ვადა 5 წელი).

უმაღლეს და საჯარო სკოლებში გეოგრაფიული სწავლებისათვის შექმნილია სახელმძღვანელოები, გეოგრაფიული რუკები, გლობუსები და სხვა.

## სქოლიო
კატეგორია:გეოგრაფიული განათლება
საზოგადო მოღვაწე

**საზოგადო მოღვაწე** — პირი, რომელიც დაკავებულია საზოგადოებრივი საქმიანობით. ნებაყოფლობით ემსახურება საზოგადოების პოლიტიკურ და კულტურულ მოთხოვნილებებს. საზოგადო მოღვაწე ცნობილი პირია, რომელზედაც ხშირად წერენ ჟურნალ-გაზეთებში, ხშირად ჩნდება ტელევიზიასა და რადიოში და ა.შ. მჭიდროდ არის დაკავშირებული საზოგადოებაში არსებულ საჯარო ინტერესებთან. 

## სქოლიო
კატეგორია:საზოგადოებრივი სფერო
არანიუელი

**არანიუელი** (, ) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ალტო-მიხარესის კომარკის შემადგენლობაში.  ფართობი — 19,16 კმ². მოსახლეობა — 151 კაცი (2020 წ.).

## იხილეთ აგრეთვე
* კასტელიონის მუნიციპალიტეტები

## რესურსები ინტერნეტში
* არანიუელის მუნიციპალიტეტის ოფიციალური საიტი

## სქოლიო
კატეგორია:კასტელიონის მუნიციპალიტეტები
ნამიბიის ეროვნული საბჭო

**ეროვნული საბჭო**  — ნამიბიის თანამედროვე პარლამენტის ზედა პალატა და საკანონმდებლო ხელისუფლების ერთ-ერთი განშტოება. შედგება 42 წევრისგან. სენატი 1993 წელს შეიქმნა. ორგანოს ხელმძღვანელობს ლუკას სინიმბო მუჰა.

## რესურსები ინტერნეტში 
* ოფიციალური საიტი 

კატეგორია:ნამიბიის მთავრობა
კატეგორია:ორგანიზაციები ანბანის მიხედვით
კატეგორია:პარლამენტის ზედა პალატები ქვეყნების მიხედვით
ფილფლა

**ფილფლა** — პატარა დაუსახლებელი კუნძული მალტიდან 4,5 კმ-ით სამხრეთით, მალტის არქიპელაგის უკიდურესი სამხრეთი წერტილი. ფილფლიდან 101 მეტრით სამხრეთ-დასავლეთით მდებარეობს პატარა კლდოვანი კუნძული, რომელიც ქვეყნის უკიდურესი სამხრეთი წერტილია. სახელწოდება „ფილფლა“ მომდინარეობს არაბული სიტყვიდან *felfel*, რაც შავ წიწაკას ნიშნავს.

## ბუნება
ფილფლის ფართობია 3,7282 ჰექტარი. სანაპირო ხაზის სიგრძე 988 მეტრია. ვაკე ზედაპირის მქონე კირქვის პლატო 60 მეტრის სიმაღლის კლდეებითაა გარშემორტყმული. კუნძულზე ზღვის ფრინველების სამი სახეობა ბინადრობს: *Hydrobates pelagicus* (დაახლოებით 5000–8000 წყვილი), *Calonectris borealis* (დაახლოებით 200 წყვილი) და *Larus michahellis* (დაახლოებით 130 წყვილი). BirdLife International-მა კუნძული ფრინველების მნიშვნელოვან ტერიტორიად აღიარა, განსაკუთრებით *Hydrobates pelagicus*-ის კოლონიის გამო. ასევე გვხვდება ველური პრასი, რომელიც 2 მეტრის სიმაღლის იზრდება. ფილფლაზე მოხვედრა მხოლოდ საგანმანათლებლო და სამეცნიერო მიზნებითაა ნებადართული და ამისთვის მალტის ბუნების დაცვისა და დაგეგმარების სააგენტოს თანხმობაა საჭირო. 

ერთადერთი მუდმივი სტრუქტურა კუნძულის გამოქვაბულში 1343 წელს აგებული კაპელა იყო, რომელიც 1856 წელს მომხდარმა მიწისძვრამ გაანადგურა, რის შემდეგაც კუნძულის ნაწილიც ჩაიძირა. 1798 წლით დათარიღებული მალტის რუკაზე ფორტი, შუქურა და ფილფლის კაპელაა გამოსახული.

1971 წლამდე სამეფო ფლოტი და სამეფო სამხედრო-საჰაერო ძალები კუნძულს პრაქტიკული სწავლებისთვის იყენებდნენ. 1980 წელს კუნძული ფრინველთა ნაკრძალად გამოცხადდა. 1988 წელს მიღბული ფილფლის ბუნებრივი ნაკრძალის კანონით, კუნძულთან წვდომა და გამოყენება შეიზღუდა. კუნძულის გარშემო ერთ საზღვაო მილში თევზჭერა აიკრძალა.

## სქოლიო
კატეგორია:მალტის კუნძულები
კატეგორია:მალტის დაუსახლებელი კუნძულები
კატეგორია:კუნძულები ანბანის მიხედვით
ალკოლეჩა

**ალკოლეჩა** (, ) — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის კომტატის კომარკის შემადგენლობაში.  ფართობი — 14,56 კმ². მოსახლეობა — 177 კაცი (2020 წ.).

## იხილეთ აგრეთვე
* ალიკანტეს მუნიციპალიტეტები

## რესურსები ინტერნეტში
* ალკოლეჩის მუნიციპალიტეტის ოფიციალური საიტი

## სქოლიო
კატეგორია:ალიკანტეს მუნიციპალიტეტები
ნენსკრის ლოდები

**ნენსკრის ლოდები** — ერატიკული ლოდები საქართველოში, მესტიის მუნიციპალიტეტში.

## სქოლიო
კატეგორია:საქართველოს ერატიკული ლოდები
M3 პისტოლეტ-ტყვიამფრქვევი

მარცხნივ|მინი|294x294პქ|ამერიკელი სამხედრო M3-ით
**M3 პისტოლეტ-ტყვიამფრქვევი** (ინგლ. M3 submachine gun) — .45 ACP (11.43×23 მმ) კალიბრის ამერიკული პისტოლეტ-ტყვიამფრქვევი, ზედმეტსახელით „**Grease Gun**“ (ინგლ. მექანიკოსთა ხელის საპოხი შპრიცი), რომელიც შეიარაღებაში მიიღეს 1942 წლის 12 დეკემბერს. M3 იმავე .45 ACP ვაზნებს იყენებს, რომლებსაც ტომპსონის პისტოლეტ-ტყვიამფრქვევი, თუმცა ტომპსონთან შედარებით უფრო მსუბუქი და ადვილად საწარმოებელი იყო. აღსანიშნავია, რომ გავრცელებული პოპულარული შეხედულების მიუხედავად, M3 სიზუსტეში ჩამოუვარდებოდა ტომპსონს. იარაღის ზედმეტსახელი „Grease Gun“ განაპირობა მისმა ვიზუალურმა მსგავსებამ მექანიკოსის ხელსაწყოსთან.

M3 განიხილებოდა, როგორც ტომპსონის პისტოლეტ-ტყვიამფრქვევების ჩასანაცვლებელი ალტერნატივა და 1944 წლის შუა ხანებისთვის მეორე მსოფლიო ომის ფრონტის წინა ხაზზე გამოჩენა დაიწყო. თუმცა გარკვეული საწარმოო დაყოვნებების გამო ახალმა იარაღმა ჯარისკაცთა შორის უკვე პოპულარული ტომპსონი ბოლომდე ვერ ჩაანაცვლა და ომის დასრულებისას ტომპსონებით ფრონტზე სამჯერ მეტი ჯარისკაცი იყო შეიარაღებული, ვიდრე M3-ებით.

M3-ის მოდერნიზებული ვარიანტი M3A1 გამოიყენებოდა კორეისა და უფრო გვიან მიმდინარე ომებში.

M3 ხშირად ეშლებათ ხოლმე გერმანულ MP 40-ში ვიზუალური მსგავსების გამო, რაც მიანიშნებს კიდეც იარაღის MP 40-დან წამოსულ შთაგონებაზე.

## შექმნის ისტორია 
1941 წელს ამერიკელები აკვირდებოდნენ დასავლეთ ევროპულ ფრონტზე გამოყენებულ პისტოლეტ-ტყვიამფრქვევებს, კონკრეტულად კი 9×19 მმ პარაბელუმის ვაზნებზე მომუშავე გერმანულ MP 40-სა და ბრიტანულ სტენს. 1942 წელს მათ მოკვლევა დაიწყეს, რათა შეექმნათ სტენის ტიპის საკუთარი პისტოლეტ-ტყვიამფრქვევი და საბოლოოდ ეს მისია გერმანული წარმოშობის იარაღის კონსტრუქტორ ჯორჯ ჰაიდს დაეკისრა, რომელიც ჯენერალ მოტორსში მუშაობდა.

## ლიტერატურა 
* Dunlap, Roy F. (1948). *Ordnance Went Up Front*. Samworth Press.
* Ingram, Mike (2001). *The MP40 Submachine Gun*. Zenith Imprint.
* Nelson, Thomas B (1963). ''The World's Submachine Guns*. TBN Enterprises.
* Iannamico, Frank A. (1999). *The U.S. M3-3A1 Submachine Gun. Moose Lake Publishing.*
* Iannamico, Frank A. (2004). *United States Submachine Guns. Moose Lake Publishing.*
* Thompson, Leroy (19 May 2016). *The M3 "Grease Gun"''. Weapon 46. Osprey Publishing.

## რესურსები ინტერნეტში 
* https://digitaltmuseum.no/011022726246/mp-45-acp-m3a1-lyddempet

კატეგორია:ცეცხლსასროლი იარაღები
კატეგორია:იარაღიები ანბანის მიხედვით
დედა (2014 წლის ფილმი)

**დედა** — 2014 წლის კანადური დრამა, რომლის რეჟისორი, სცენარისტი, პროდიუსერი და მემონტაჟეა ქსავიე დოლანი. ფილმში მთავარ როლებს ასრულებენ ენ დორვალი, ანტუან-ოლივიე პილონი და სიუზან კლემანი. 

კინოსურათი მარტოხელა დედის შესახებ მოგვითხრობს. მას ყურადღების დეფიციტის ჰიპერაქტიული აშლილობის მქონე თინეიჯერ ვაჟთან უწევს გამკლავება, რომელიც დროდადრო უკონტროლო და ძალადობრივი ხდება. ფილმში მოქმედება ჰიპოთეტურ მომავალში მიმდინარეობს, სადაც კანადელ მშობლებს აქვთ ლეგალური უფლება, პრობლემური ბავშვები საჯარო სამკურნალო დაწესებულებებში მოათავსონ. 

ფილმი დედა-შვილის ურთიერთობაზეა ფოკუსირებული, რაც დოლანის შემოქმედებაში განმეორებადი თემაა. „დედა“ რეჟისორისთვის ენ დორვალთან მეოთხე, ხოლო სიუზან კლემანთან რიგით მესამე კოლაბორაციაა. დოლანს სცენარის დაწერა პილონის აღმოჩენენამ და ლუდოვიკო ეინაუდის მუსიკამ შთააგონა. ფილმი კვებეკში 1:1 ფორმატში გადაიღეს. 

„დედა“ 2014 წლის კანის კინოფესტივალზე წარდგა, სადაც ჟიურის პრიზი მოიპოვა. ფილმმა გამოსვლისთანავე კრიტიკული და ფინანსური წარმატება დაიმსახურა. მსოფლიო მასშტაბით მისმა შემოსავალმა 13 მილიონი დოლანი შეადგინა.

## რესურსები ინტერნეტში
* 
* 
* 
* 

კატეგორია:2014 წლის ფილმები
წყალქვეშა ნავი (2010 წლის ფილმი)

**„წყალქვეშა ნავი“** — 2010 წლის ბრიტანულ-ამერიკული თინეიჯერული კომედიური დრამა, რომლის რეჟისორია რიჩარდ აიოადე. გადაღებულია ჯო დანთორნის 2008 წლის ამავე სახელწოდების რომანის მიხედვითა. პრემიერა ტორონტოს საერთაშორისო კინოფესტივალზე შედგა. ფილმი აიოადეს სადებიუტო სარეჟისორო ნამუშევარია.

## რესურსები ინტერნეტში
*
*
*

## სქოლიო
კატეგორია:2010 წლის ფილმები
ვედური რელიგია

**ვედური რელიგია** — ძველი ინდიელების რელიგიური მრწამსი. 

## ისტორია
ვედური რელიგია ჩაისახა პირველყოფილი თემური წყობილების დაშლის და კლასობრივი საზოგადოების ფორმირების პერიოდში, რაც აისახა უძველეს ინდურ ლიტერატურულ ძეგლში - ვედებში 
## ძირითადი მახასიათებლები
ვედების რელიგიას ახასიათებს ბუნების ძალთა განღმრთბა, ანიმიზმი და პრიმიტიული მაგია. 
## მთავარი ღმერთები
ვედური რელიგია პოლითეისტურია. მაგ:
*ცის ღმერთი - ვარუნა
*დედამიწის ქალღმერთი - პრიტივი
*მზის ღმერთები სახელებით - სურია, სავიტარი, მიტრა, ვიშნუ, პუშანი
*მთვარის ღმერთი - სომა
*ქარიშხლის ღმერთი - რუდრა
*ჭექა-ქუხილი ღმერთი - ინდრა
*ცეცხლის ღმერთი - აგნი და სხვები. 
*ღმერთების დედად ითვლებოდა - ადიტი. 

ღმერთები, ინდიელების აზრით, მუდმივ ომში იყვნენ ბოროტ დემონებთან - ასურებთან. ღმერთები და დემონები, თითქმის გამონაკლისის გარეშე ითვლებოდნენ პირდაპირ ბუნების გამოვლინებად. 

ქონებისა და სოციალური უთანასწორობის ზრდასთან ერთად, ღმერთებმა დაიწყეს არა მხოლოდ ბუნების, არამედ სოციალური ძალების პერსონიფიკაციაც. მაგალითად, ინდამ დაიწყო მოქმედება როგორც ღმერთების მეფემ და როგორც ომის ღმერთმა, ვარუნამ - როგორც წესრიგის დამცველმა. ვარუნას მიეწერება 
ადამიანთა სოციალური უთანასწორობის განწმენდა და ა.შ.
## ღვთისმსახურება
ვედურ რელიგიაში ღვთისმსახურება შედგებოდა მსხვერპლშეწირვისგან, რომელსაც თან ახლდა ღმერთებისათვის საგალობლების წაკითხვა და მაგიური ფორმულების წარმოთქმა, რომლებიც გამოხატავდა თხოვნას ღვთაებების მიმართ. 

თვთისმსახურებმა შექმნეს ცალკე კლასი - ბრაჰმანის ვარნა. ვედური რელიგიის ზოგიერთი დებულება, მაგ: ვედების წმინდა ხასიათი, უმაღლესი ვარნების არჩევა, ღმერთების კულტი ვიშნუ, რუდრა-შივა და ა.შ. დაცულია თანამედროვე ინდუიზმში. გვიანდელ ვედურ რელიგიას ხშირად ბრაჰმანიზმს უწოდებენ.
## იხილეთ აგრეთვე
*ბრაჰმანი (ვარნა)
*ვარნა (ინდუიზმი)
*ვედები
## ლიტერატურა
*პიატიგორსკი მ., მასალები ინდური ფილოსოფიის ისტორიის შესახებ, მ., 1962; 
*ბონგარდ-ლევინ გ.მ., ილინ გ.ფ., ანტიკური ინდოეთი, მ., 1969, ch. 6; 
*რადაჰკრიშნან ს., ინდური ფილოსოფია, თარგმ. ინგლისურიდან, ტ. 1, მ., 1956; 
*ქეით ა.ვ., ვედა და უპანიშადების რელიგია და ფილოსოფია, კამბ. - L., 1925 (ჰარვარდის აღმოსავლური სერია, ტ. 31-32).

## რესურსები ინტერნეტში
*ვედა/ვედიზმი/ვედური რელიგია
*გელოვანი, ა. - რელიგიის ლექსიკონი.
*ღმერთები, ბრაჰმანები, ადამიანები (ოთხი ათასი წლის ჰინდუიზმი) 
*ვედური რელიგია
*ვედური რელიგია
*ფილოსოფიური ენციკლოპედია
*რელიგია

კატეგორია:რელიგია
კატეგორია:ინდური რელიგიები
კატეგორია: ინდური კულტურა
პაველ ვოლია

**პაველ ალექსეის ძე ვოლია** (დ. 14 მარტი, 1979, პენზა) — რუსი ტელეწამყვანი, კინომსახიობი, კომედიური კლუბის მონაწილე და წამყვანი.

კომედიის კლუბამდე ის იყო ვალეონ დასონის KVN გუნდის (პენზა) წევრი, ტიმურ როდრიგესთან და ლეონიდ შკოლნიკთან ერთად. უძღვება გადაცემა „კომედი კლუბს“ და შოუს „იმპროვიზაციას“ TNT არხზე . აგრეთვე ვოლიამ გამოუშვა ალბომები „Respect and Respect“, „New“, „Thoughts and Music“.

## ბიოგრაფია 
დაიბადა 1979 წლის 14 მარტს პენზაში.

იგი იყო პენზას KVN გუნდის „ვალეონ დასონის“ კაპიტანი, რომელშიც მან მოიგო KVN- ის პირველი ლიგა, მოიპოვა უმაღლეს ლიგაში მონაწილეობის უფლება. იგი მუშაობდა „რუსული რადიოს პენზაში“ დიჯეიდ,, უძღვებოდა გადაცემას მოსკოვის „რუსულ რადიოში“.

2007 წელს მან დაიწყო სოლო კარიერა. მან ჩაწერა რამდენიმე ტრეკი და გადაიღო ვიდეორგოლები სიმღერებისთვის „ყველაფერი მაგრად იქნება“, „დედა!“, „ბარვიხა“, „საუკეთესო სიმღერა“. გამოვიდა სოლო ალბომი „Respect and respect“. მან ითამაშა რამდენიმე რეკლამაში „ხრუსთიმ“ პურის კრუტონისთვის. ინტერნეტში გავრცელდა ვიდეო, რომელშიც ხულიგნებმა პაველს სცემეს და უსაყვედურეს . მოგვიანებით, აღმოჩნდა, რომ ამ ვიდეოს გადაღება მუსიკოსის ახალი ალბომის რეკლამირებისთვის მოხდა .

2016 წლის 12 თებერვალს მან გამოუშვა ალბომი „ფიქრები და მუსიკა“. ალბომი მოიცავს 11 სიმღერას.

2020 წლის სექტემბრიდან — ინტელექტუალური და გასართობი შოუს „ორი მილიონში“ წამყვანია TNT არხზე.

## პირადი ცხოვრება 
ის 2012 წლის ნოემბრიდან ქორწინებაშია ტანმოვარჯიშზე ლაიასან უტიაშევასთან . 2013 წლის 14 მაისს, მას და უიტაშევას მაიამიში შეეძინათ ვაჟი, რობერტი, ხოლო 2015 წლის 6 მაისს, იმავე კლინიკაში, შეეძინათ ქალიშვილი სოფია.

## სქოლიო 
კატეგორია:XXI საუკუნის კომიკოსები
კატეგორია:რუსი ტელეწამყვანები
კატეგორია:XXI საუკუნის მომღერლები
კატეგორია:რუსი მომღერლები
კატეგორია:XXI საუკუნის მსახიობები
კატეგორია:დაბადებული 1979
კატეგორია:დაბადებული 14 მარტი
კატეგორია:მსახიობები ანბანის მიხედვით
კატეგორია:ცოცხალი ადამიანები
ALC-0315

**ALC-0315** (**[(4-ჰიდროქსიბუტილ)აზანდიენილ]დი(ჰექსან-6,1-დიილ) ბის(2-ჰექსილდეკანოატი)**) წარმოადგენს ლიპიდის კომპონენტს BioNTech-სა და Pfizer-ის მიერ შემუშავებულ SARS-CoV-2 ვაქცინა-ში, BNT162b2, სადაც ის ლიპიდური ნანონაწილაკების შემადგენელი ნაწილია.

ფიოზილოგიური pH-ის დროს ALC-0315 წარმოადგენს ხელოვნურ კათიონურ ლიპიდს, რომელიც სხვა ლიპიდებთან ერთად ლიპიდური ნანონაწილაკების (ლნნ) მისაღებად გამოიყენება.

ექსპერიმენტები გვაჩვენებს, რომ ლნნ ხელს უწყობენ თერაპევტულად აქტიური ნუკლეინმჟავების, მაგალითად, ოლიგონუკლეტიდების ან ი-რნმ-ს შთანთქმას ორგანიზმის მიერ როგორც ლაბორატორიულ (*in vitro*) ასევე მის გარეთ (*in vivo*).

როგორც მესამეული ამინი, ALC-0315 pH=7-ის აზოტის პროტონირების შედეგად დროს დადებითადაა დამუხტული და გააჩნია საშუალება დაამყაროს საკმაოდ ძლიერი კავშირი ნუკლეინის მჟავებთან, რომლებსაც ფიზიოლოგიური pH-ის დროს უარყოფით მუხტს ატარებენ. pKa= 6 დისოციაციური კონსტანტის დროს ALC-0315 ახლოსაა ოპტიმალურ დიაპაზონთან 6(6-6.8) კუნთში ინექციის შემდეგ იმუნოგენურობის შესანარჩუნებლად..

## იხილეთ აგრეთვე
*ALC-0159

## რესურსები ინტერნეტში
* WIPO patent WO 2018/081480 A1 - occurs as compound III-3.

## სქოლიო
კატეგორია:ესტერები
კატეგორია:ამინები
კატეგორია:ლიპიდები
კატეგორია:ძირითადი სპირტები
ბრაჰმანიზმი

**ბრაჰმანიზმი** („Brahmanism“. სანსკრ. „Brahma“ — „ქება“) — უძველესი ინდური რელიგია, აღმოცენდა ჩრდილოეთ ინდოეთში ვედიზმის საფუძველზე ძვ. წ. X-IX საუკუნეებში. ინდოეთში ვრცელდება ჩვენს წელთაღრიცხვამდე პირველ ათასწლეულში. მან მთლიანად შეცვალა ვედიზმი. ბრაჰმანიზმი საფუძვლად დაედო ახალ რელიგია ინდუიზმს, რომელიც VI-VII საუკუნეებში ჩამოყალიბდა.

ბრაჰმანიზმი ცნობს უზენაეს ღმერთს — ბრაჰმას და წმინდა სამებას, ტრიმურტს: ბრაჰმა-ვიშნუ-შივა. ხელოვნების ძეგლებში სამთავიანი ელდის მომგვრელი ღვთაებაა. ამ რელიგიას გააჩნია ცალკეულ ღვთაებათა კულტის, მსხვერპლშეწირვის, მრავალრიცხოვანი წეს-ჩვეულებების, რეგლამენტებისა და ეტიკეტის ურთულესი რიტუალი.

ბრაჰმანიზმი გაბატონებული რელიგია იყო გუპტას პერიოდში. ამასთან, სახელმწიფოს არსებობის დასაწყისში მეტად პოპულარული იყო ბრაჰმანიზმის შივაისტური ფრთა, მხოლოდ XII საუკუნეში ხელისუფლებამ შეძლო ოფიციალურ რელიგიად დაემყარებინა გაურკვეველი ფორმის ბუდიზმი. თუმცა არქიტექტურაში და წყაროებში სწორედ შივაა ყველაზე ხშირად მოხსენებული ღვთაება.

ძვ. წ. პირველი ათასწლეულის მეორე ნახევარში ბრაჰმანიზმის პოზიციები შესუსტდა, და იგი სხვა რელიგიებმა დროებით შეასუსტეს, ძირითადად ბუდიზმმა და ჯაინიზმმა. ძვ. წ. პირველი ათასწლეულის მიწირულს ინდოეთში სხვადასხვაგგვარი რელიგიური წარმოდგენების მთელი კომპლექსი ჩამოყალიბდა, რომლებიც ვედებს ღიად არ უპირისპირდებოდნენ, მაგრამ უმეტესწილად ცხოვრების ახალ პირობებს უფრო შეესაბამებოდნენ.

## ლიტერატურა
*მოხელის სამაგიდო ლექსიკონი, თბ., 2004, ISBN 99940-0-063-2 
## რესურსები ინტერნეტში
*ბრაჰმანიზმი - უძველესი ინდური რელიგია, რომელმაც სათავე დაუდო ქრისტიანობის უმთავრეს პრინციპებს

კატეგორია:რელიგიები
ალფაფარა

**ალფაფარა** () — მუნიციპალიტეტი ესპანეთში, შედის ვალენსიის ავტონომიური გაერთიანების ალიკანტეს პროვინციის კომტატის კომარკის შემადგენლობაში.  ფართობი — 19,78 კმ². მოსახლეობა —  406 კაცი (2020 წ.).

## იხილეთ აგრეთვე
* ალიკანტეს მუნიციპალიტეტები

## რესურსები ინტერნეტში
* ალფაფარის მუნიციპალიტეტის ოფიციალური საიტი 

## სქოლიო
კატეგორია:ალიკანტეს მუნიციპალიტეტები